b'\n_START_ARTICLE_\nOrganizacija za europsku sigurnost i suradnju\n_START_PARAGRAPH_\nOrganizacija za europsku sigurnost i suradnju (OESS) (engleski: Organization for Security and Co-operation in Europe (OSCE) jest me\xc4\x91unarodna organizacija. Osnovana je 1973. godine i do 1994. godine djelovala je pod nazivom Konferencija za europsku sigurnost i suradnju (KESS) (engleski: Conference on Security and Co-operation in Europe (CSCE). OESS osnovana je na temelju Povelje Ujedinjenih naroda, kao regionalni aran\xc5\xbeman u smislu djelovanja prema Poglavlju VIII. iste. _NEWLINE_OESS je posmatra\xc4\x8d op\xc4\x87e skup\xc5\xa1tine Ujedinjenih naroda.\n_START_SECTION_\nUstroj i djelovanje\n_START_PARAGRAPH_\nOrganizacija za europsku sigurnost i suradnju se bavi nizom sigurnosnih pitanja. Najzna\xc4\x8dajnija su: kontrola naoru\xc5\xbeanja, diplomacija, mjere za izgradnju povjerenja i sigurnosti, ljudska prava, demokratizacija, nadzor izbora i privrede te za\xc5\xa1tita okoli\xc5\xa1a. OESS je najve\xc4\x87a regionalna sigurnosna organizacija na svijetu. Me\xc4\x91u 57 zemalja koje sudjeluju nalaze se dr\xc5\xbeave iz Europe, sredi\xc5\xa1nje Azije i Sjeverne Amerike._NEWLINE_OESS igra ulogu u kriznim podru\xc4\x8djima gdje njegove misije nastoje sprije\xc4\x8diti ili pridonositi rje\xc5\xa1avanju sukoba i nala\xc5\xbeenju politi\xc4\x8dkog dogovora, te ja\xc4\x8danju civilnog dru\xc5\xa1tva i vladavine prava.\n_START_SECTION_\nHrvatska\n_START_PARAGRAPH_\nHrvatska je sudionica OESS-a od o\xc5\xbeujka 1992. Aktivno sudjeluje u procesu ja\xc4\x8danja sigurnosti, poticanja suradnje, me\xc4\x91usobnog povjerenja i ja\xc4\x8danju preventivne diplomacije. Hrvatski helsin\xc5\xa1ki odbor za ljudska prava (HHO) djeluje od 1993. godine.'